Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 96/1998. (V. 13.) Korm. rendelet 4. §-ára figyelemmel
Paragraph Index: 577

96/1998. (V. 13.) Korm. rendelet 4. §-ára figyelemmel Debrecen Megyei Jogú Város Közgyűlése rendeletet alkotott a lakhatással kapcsolatos adósságterhek enyhítésére [25/1998. (VII. 10.). Kr. sz.]. Az adósságkezelési programban részt vehet az a tulajdonos, haszonélvező, illetve bérlő, amennyiben ő az adós, akinek legalább hat havi közüzemi tartozása van és az adósságkezelési programban részt kíván venni. A Debreceni Vízmű Rt.-gal történt egyeztetés után a 1999/79/II. szám panaszos kérelmezheti adósságterhének enyhítését Debrecen Megyei Jogú Város Polgármesteri Hivatalától. A jogbiztonsághoz és a tulajdonhoz való alkotmányos jogokkal kapcsolatos visszásság kiküszöbölése érdekében a biztos általános helyettese ajánlásában felkérte a Debreceni Vízmű Rt. vezérigazgatóját, hogy a fogyasztók megfelelő tájékoztatása tárgyában intézkedjen és a panaszos tartozását a csőtörés, illetőleg az elfolyás alapján számítsa ki. A válaszadásra nyitva álló határidő még nem telt el. OBH 7436/1997. Az Alkotmány 2. § (1) bekezdésében deklarált jogállamiságból fakadó jogbiztonság és a 9. § (1) bekezdésében rögzített magántulajdonhoz való jog követelményével kapcsolatos visszásságot okoz, ha a vízmű a bekötési vízórára az ingatlanok tulajdonosaival nem köt közüzemi szerződést. Váci sorház egyik tulajdonosa fordult panasszal az állampolgári jogok országgyűlési biztosához. Sérelmezte beadványában, hogy a szomszédos házakkal közös a bekötési vízórájuk. Mivel semmilyen jogi kapcsolatban nem állnak egymással az ellenérték beszedése az ingatlantulajdonosnak nem kötelezettsége. A későbbiekben felszerelt 3 egyéni vízórát is a panaszos nevére jegyezték be. A Dunamenti Regionális

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes